
Pôvodná publikácia





Ľudmila Podjavorinská. Z domova. Tatran. Bratislava 1970. 424 s.



Bibliografické poznámky

Ľudmila Podjavorinská: Z domova

Výber zostavil a doslov napísal Alexander Šimkovič.

Edične pripravil Jozef Gazdík.

Vyšlo roku 1970 vo vydavateľstve Tatran v Bratislave ako 91. zväzok edície Slovenskí klasici, ktorú rediguje Daniel Šulc.

Vo vydavateľstve Tatran vydanie prvé.

Zodpovedná redaktorka Marta Hrušovská.

Strán 424.



Edičná poznámka

Výber z prozaického diela Ľudmily Podjavorinskej obsahuje osemnásť poviedok. Nazvali sme ho podľa poviedky: Z domova. Podjavorinskej prózy uvádzame vo výbere v chronologickom poradí, tak ako vychádzali v poslednom desaťročí minulého a v prvom desaťročí nášho storočia.

Uvádzame bibliografiu vybraných poviedok, ich prvé, časopisecké vydanie. Pri prózach, ktoré vyšli knižne, uvádzame najskôr posledné knižné vydanie za života autorky — ako základný, východiskový text pre náš výber — a v zátvorke uvádzame prvé, časopisecké vydanie. Iné vydania neuvádzame.



1. Za neistými túžbami Poviedka z dediny. Slovenské pohľady XII, 1892, s. 262 — 281.

Pri úprave textov Podjavorinskej próz postupovali sme podľa všeobecných textologických zásad, platných pri úprave textu pre čitateľské vydanie. Za základný text sme vzali posledné vydanie za života autorky.

Podľa dnešnej pravopisnej normy sme upravili:

1. Hláskoslovie: jedon — jeden, jaseň — jeseň, bľadý — bledý, ctnosť — cnosť, chudiatko — chúďatko, pyľ — peľ, olevrant — olovrant, pavne — panvy, sňahobiely — snehobiely.

2. Písanie i/y: vyseli — viseli, oči nestratily čistoty — oči nestratili čistoty; s/z: zprvu — sprvu, sberala sa — zberala sa, a pod.

3. Písanie veľkých písmen: Boží — boží, Žid — žid.

4. Písanie cudzích slov: kommando — komando, diškúsia — diskusia, kokettéria — koketéria, revers— reverz, siluheta — silueta.

5. Kvantitu: Terezia — Terézia, zvláštné — zvláštne, dávné — dávne, zdupnela — zdúpnela a pod.

6. Skloňovanie podstatných mien: povraza — povrazu, čeľadi — čeľade, od severa — od severu, z papierni — z papierne, od jeseni — od jesene, bez praxi — bez praxe, table — tably.

7. Časovanie slovies: nahnula — nahla, nesvieťa — nesvietia, mrzeť — mrzieť, nepochopujúc — nechápuc, vyhybovať sa — vyhýbať sa, neporozumieva — nerozumie, nemohúc — nemôžuc.

8. Slovami vypisujeme číslovky: 7-ročné — sedemročné, 40 — 60 krajciarov — štyridsať-šesťdesiat grajciarov.

9. Príslovky a príslovkové výrazy upravujeme podľa dnešného spisovného úzu: hrde — hrdo, príkre — príkro, mladistve — mladistvo, váhave — váhavo, snive — snivo, smiešno — smiešne a pod.

Podľa pravopisných pravidiel píšeme aj ostatné príslovky; spojky, predložky a častice: čo chvíľa — čochvíľa, kto zná — ktozná, na oko — naoko, k vôli — kvôli, tak že — takže, ako by — akoby, z vysoka — zvysoka, na bok — nabok a pod.

Ostatné predložky, spojky a častice upravujeme: dľa — podľa, keď by — keby, ač — hoci, jestli — ak, ačpráve — hoci.

10. Upravujeme aj písanie zložených slov ako: sväto-sväte — svätosväte, po tuho-modrom — po tuhomodrom, šíro-šíre — šírošíre, uhľo-čierne — uhľočierne, kúpno predajná zmluva — kúpnopredajná zmluva.

11. Podobu zámen: jako, jaký meníme na: ako, aký. Zámeno jenž a jeho tvary nahrádzame tvarmi vzťažného zámena ktorý: z jehož — z ktorého, ňouž — ktorou, k nejž — ku ktorej.

12. Zmenili sme aj niektoré tvary prídavných mien: energičný — energický, vyrečené — vyrieknuté, opŕchle — opŕchnuté, vpadlá — vpadnutá, stuhlý — stuhnutý, omrzlý — omrzený, zbiednelý — zbiedený, podnapilý — podnapitý, vražedlný — vražedný, a pod.

13. V niektorých prípadoch zasiahli sme aj do slovníka a odstránili sme bohemizmy, niektoré knižné a zastarané slová: Zlobiť sa — hnevať sa, zlobne — zlostne, svobodný — slobodný, zalhať — zaluhať, štkanie — vzlykanie, dárky — darčeky, pečlive — starostlivo, docela — celkom, sprostený — zbavený, octla sa — ocitla sa, stydiť sa — hanbiť sa, vyprosťovať — vyslobodzovať, barva — farba, úkol — úloha, štveračivo — huncútsky, tázavo — spýtavo, veliký — veľký, pod vlivom — pod vplyvom, rozvrzaný — rozvrzganý, vražedlný — vražedný, rozmluva — rozhovor, odmluva — odvrávanie, potácať sa — tackať sa, drúbež — hydina, netrpelivý — netrpezlivý, nenie — nie je, nemluvný — nevravný, unylé — clivé, bytnosť — bytosť, čar — čaro, čbánok — džbánok, nervne — nervózne, dlieť — zostávať, potkať — stretnúť, pozyv — volanie, opravdove — opravdivo, v duševnej rozstrojenosti — v duševnom rozpoložení, čakáleň — čakáreň, citeľný — citlivý, poňať — pochopiť.

Odstránili sme aj niektoré rusizmy, ktoré znejasňovali text, napr.: dejstvovať — účinkovať, nasladenie — pohoda, pocit.


15. Napokon odstránili sme tlačové chyby, napr.: zdolala — zvolala, a pod. a upravili interpunkciu podľa súčasných noriem a zjednotlili sme úvodzovky.


Jozef Gazdík

